Մարդիկ իրապէս կը մեռնին, ինչ փառք եւ պատիւ ալ ունեցած ըլլան, երբ կը մոռցուին, իսկ գրողի, իմաստասէրի եւ իրաւ ղեկավարի պարագային, անոնք կը մեռնին երբ չենք յիշեր անոնց մտածումները: Արդարեւ, ապրողներուն համար իսկական եւ մեծ դպրոցներ են լուսաւոր ժամանակներու մէջ յայտնուած արժանաւորները: Ապրողներ եւ մեռածներ: Պէտք է յիշել երախտագիտութեամբ, նոյնիսկ երբ յիշել-յիշեցումը կը խռովէ մեր քաղքենիի հանգիստը: